”Lha piye maneh, Pak? Aku rak wis kandha, aku ora perlu njago Lurah. Wis cukup Bapak kaping loro dadi Lurah. Bapak bisa wiwit wiraswasta, apa nggarap sawah, utawa leren ngasokake awak nikmati masa pensiun. Aku dhewe wis dadi guru, pegawe negeri. Aku wis seneng, golonganku wis IV a, gajiku wis lumayan, tambah entuk tunjangan sertifikasi guru. Kurang apa?” kandhane Bu Marno sareh.